# Uradni list C 305A/15.

| | ISSN 1977-1045 |
| --- | --- |
| Uradni list
  Evropske unije | C 305A |
| | |
| Slovenska izdaja | Informacije in objave | Letnik 6315. september 2020 |

ISSN 1977-1045

Uradni list

Evropske unije

C 305A

Slovenska izdaja

Informacije in objave

Letnik 6315. september 2020

---

| Vsebina | Stran |
| --- | --- |
| | V   Objave |
| | UPRAVNI POSTOPKI |
| | Evropski organ za vrednostne papirje in trge |
| 2020/C 305 A/01 | Razpis prostega delovnega mesta – Izvršni direktor (m/ž) – Sklic: ESMA/2020/VAC10/AD14 | 1 |

Vsebina

Stran

V   Objave

UPRAVNI POSTOPKI

Evropski organ za vrednostne papirje in trge

2020/C 305 A/01

Razpis prostega delovnega mesta – Izvršni direktor (m/ž) – Sklic: ESMA/2020/VAC10/AD14

1

---

| SL | |
| --- | --- |

SL

---

V Objave

UPRAVNI POSTOPKI

Evropski organ za vrednostne papirje in trge

| 15.9.2020 | SL | Uradni list Evropske unije | CA 305/1 |
| --- | --- | --- | --- |

15.9.2020

SL

Uradni list Evropske unije

CA 305/1

---

RAZPIS PROSTEGA DELOVNEGA MESTA (1)

IZVRŠNI DIREKTOR (M/Ž)

SKLIC: ESMA/2020/VAC10/AD14

(2020/C 305 A/01)

| Vrsta pogodbe | Začasni uslužbenec (2) |
| --- | --- |
| Funkcionalna skupina in razred | AD 14 |
| Trajanje pogodbe | Pet let z možnostjo enkratnega podaljšanja (3) |
| Oddelek | ESMA/višje vodstvo |
| Kraj zaposlitve | Pariz, Francija |
| Rok za prijavo | 16. oktober 2020 (23.59 po lokalnem času v Parizu) |
| Veljavnost rezervnega seznama | 31. december 2021 |

Vrsta pogodbe

Začasni uslužbenec (2)

Funkcionalna skupina in razred

AD 14

Trajanje pogodbe

Pet let z možnostjo enkratnega podaljšanja (3)

Oddelek

ESMA/višje vodstvo

Kraj zaposlitve

Pariz, Francija

Rok za prijavo

16. oktober 2020 (23.59 po lokalnem času v Parizu)

Veljavnost rezervnega seznama

31. december 2021

1.   ORGAN

Evropski organ za vrednostne papirje in trge (ESMA) je neodvisni organ EU s sedežem v Parizu. Njegovo poslanstvo je krepiti varstvo vlagateljev ter spodbujati stabilne in urejene finančne trge. To poslanstvo izhaja iz uredbe o ustanovitvi organa ESMA (4) in zajema tri cilje:

| — | varstvo vlagateljev: boljše izpolnjevanje potreb uporabnikov finančnih storitev ter krepitev njihovih pravic kot vlagateljev, ob upoštevanju njihovih odgovornosti, |
| --- | --- |

—

varstvo vlagateljev: boljše izpolnjevanje potreb uporabnikov finančnih storitev ter krepitev njihovih pravic kot vlagateljev, ob upoštevanju njihovih odgovornosti,

| — | pravilno delovanje trgov: spodbujanje celovitosti, preglednosti, učinkovitosti in dobrega delovanja finančnih trgov ter stabilne tržne infrastrukture in |
| --- | --- |

—

pravilno delovanje trgov: spodbujanje celovitosti, preglednosti, učinkovitosti in dobrega delovanja finančnih trgov ter stabilne tržne infrastrukture in

| — | finančna stabilnost: krepitev finančnega sistema, da lahko prenese pretrese in razreši finančna neravnovesja ter hkrati spodbuja gospodarsko rast. |
| --- | --- |

—

finančna stabilnost: krepitev finančnega sistema, da lahko prenese pretrese in razreši finančna neravnovesja ter hkrati spodbuja gospodarsko rast.

Organ ESMA te cilje dosega prek štirih dejavnosti: (i) ocenjevanje tveganja za vlagatelje, trge in finančno stabilnost, (ii) dopolnitev enotnega pravilnika za finančne trge EU, (iii) spodbujanje konvergence nadzora in (iv) neposreden nadzor nad določenimi finančnimi subjekti (5).

Organ ESMA izpolnjuje svoje poslanstvo v okviru Evropskega sistema finančnega nadzora (ESFS) na podlagi dejavnega sodelovanja s pristojnimi nacionalnimi organi (zlasti z regulatorji trga vrednostnih papirjev) ter Evropskim bančnim organom (EBA), Evropskim organom za zavarovanja in poklicne pokojnine (EIOPA) in Evropskim odborom za sistemska tveganja (ESRB). Organ ESMA ima v Evropskem sistemu finančnega nadzora edinstven položaj, saj se osredotoča na razsežnosti vrednostnih papirjev in finančnih trgov ter na vsesplošne evropske vidike teh ciljev.

Dodatne informacije najdete na spletišču organa ESMA: http://www.esma.europa.eu.

2.   OKVIR IN PROFIL DELOVNEGA MESTA

Organ ESMA organizira izbirni postopek za položaj izvršnega direktorja organa ESMA.

Izvršni(-a) direktor(-ica) je neodvisni strokovnjak, zaposlen s polnim delovnim časom kot uslužbenec organa ESMA v Parizu (Francija). Odgovoren(-na) je za vsakodnevno upravljanje organa ESMA ter za določanje in izvajanje delovnega programa organa ESMA.

Odgovoren(-na) bo odboru nadzornikov organa ESMA, zlasti njegovemu predsedniku, kateremu bo redno poročal(-a) o razvoju dejavnosti organa.

Mandat izvršnega direktorja traja pet let in se lahko enkrat podaljša.

Glavne naloge

Izvršni direktor organa ESMA bo odgovoren za naloge, določene v uredbi o ustanovitvi organa ESMA, in zlasti za naslednje:

| — | upravljanje organa in pripravljanje dela upravnega odbora, |
| --- | --- |

—

upravljanje organa in pripravljanje dela upravnega odbora,

| — | pripravo večletnega delovnega programa in vsakoletno pripravo delovnega programa za naslednje leto, |
| --- | --- |

—

pripravo večletnega delovnega programa in vsakoletno pripravo delovnega programa za naslednje leto,

| — | izvajanje letnega delovnega programa organa pod vodstvom odbora nadzornikov in pod nadzorom upravnega odbora, |
| --- | --- |

—

izvajanje letnega delovnega programa organa pod vodstvom odbora nadzornikov in pod nadzorom upravnega odbora,

| — | pripravo predhodnega predloga proračuna organa in izvrševanje njegovega proračuna popolnoma v skladu s finančnimi predpisi EU, |
| --- | --- |

—

pripravo predhodnega predloga proračuna organa in izvrševanje njegovega proračuna popolnoma v skladu s finančnimi predpisi EU,

| — | upravljanje človeških virov organa ESMA, |
| --- | --- |

—

upravljanje človeških virov organa ESMA,

| — | pripravo osnutka letnega poročila za vsako leto ter |
| --- | --- |

—

pripravo osnutka letnega poročila za vsako leto ter

| — | izvajanje potrebnih ukrepov, zlasti sprejemanje notranjih upravnih navodil in objavljanje obvestil, za zagotovitev delovanja organa v skladu z uredbo o ureditvi organa ESMA. |
| --- | --- |

—

izvajanje potrebnih ukrepov, zlasti sprejemanje notranjih upravnih navodil in objavljanje obvestil, za zagotovitev delovanja organa v skladu z uredbo o ureditvi organa ESMA.

3.   POKLICNE KVALIFIKACIJE IN DRUGE ZAHTEVE

A.   Merila za upravičenost

Upoštevani bodo vsi kandidati(-ke), ki bodo do konca roka za vložitev prijave izpolnjevali vsa spodaj navedena merila za upravičenost:

| — | stopnja izobrazbe, ki ustreza z diplomo potrjenemu zaključenemu vsaj štiriletnemu univerzitetnemu študiju (6), IN ustrezne vsaj petnajstletne (15) delovne izkušnje, pridobljene po pridobitvi univerzitetne diplome (7),
  ALI
  stopnja izobrazbe, ki ustreza z diplomo potrjenemu zaključenemu vsaj triletnemu univerzitetnemu študiju (8), IN ustrezne vsaj šestnajstletne (16) delovne izkušnje, pridobljene po pridobitvi univerzitetne diplome (9), |
| --- | --- |

—

stopnja izobrazbe, ki ustreza z diplomo potrjenemu zaključenemu vsaj štiriletnemu univerzitetnemu študiju (6), IN ustrezne vsaj petnajstletne (15) delovne izkušnje, pridobljene po pridobitvi univerzitetne diplome (7),

ALI

stopnja izobrazbe, ki ustreza z diplomo potrjenemu zaključenemu vsaj triletnemu univerzitetnemu študiju (8), IN ustrezne vsaj šestnajstletne (16) delovne izkušnje, pridobljene po pridobitvi univerzitetne diplome (9),

| — | državljanstvo države članice Evropske unije, |
| --- | --- |

—

državljanstvo države članice Evropske unije,

| — | uživanje vseh državljanskih pravic (10), |
| --- | --- |

—

uživanje vseh državljanskih pravic (10),

| — | izpolnjevanje vseh veljavnih zakonskih obveznosti glede služenja vojaškega roka, |
| --- | --- |

—

izpolnjevanje vseh veljavnih zakonskih obveznosti glede služenja vojaškega roka,

| — | zelo dobro znanje enega uradnega jezika Evropske unije (11) in zadovoljivo znanje (12) drugega uradnega jezika Evropske unije, |
| --- | --- |

—

zelo dobro znanje enega uradnega jezika Evropske unije (11) in zadovoljivo znanje (12) drugega uradnega jezika Evropske unije,

| — | fizična sposobnost za opravljanje nalog, povezanih z delovnim mestom (13), |
| --- | --- |

—

fizična sposobnost za opravljanje nalog, povezanih z delovnim mestom (13),

| — | sposobnost opravljanja celotnega petletnega mandata pred doseženo starostjo za upokojitev (14). |
| --- | --- |

—

sposobnost opravljanja celotnega petletnega mandata pred doseženo starostjo za upokojitev (14).

B.   Merila za izbor

Predizbor

Prijave, ki izpolnjujejo zgornja merila za upravičenost (del A), bodo ocenjene glede na osnovne zahteve (del B.1). Kandidati, ki ne izpolnjujejo vseh osnovnih zahtev (del B.1), bodo izključeni iz izbirnega postopka.

Kandidati, ki izpolnjujejo vse osnovne zahteve (del B.1), bodo ocenjeni glede na prednostna merila (del B.2). Znotraj te komparativne ocene prijav bo največ 8 kandidatov, ki bodo dosegli najvišje število točk, povabljenih na razgovore z izbirno komisijo.

B.1.   
  Osnovne zahteve

| (a) | vsaj petnajst (15) let izkušenj (pridobljenih po pridobitvi zahtevane stopnje izobrazbe, glej del 3A), od katerih ima kandidat(-ka) vsaj pet (5) let izkušenj na vodilnem položaju na področju, na katerem deluje organ ESMA; |
| --- | --- |

(a)

vsaj petnajst (15) let izkušenj (pridobljenih po pridobitvi zahtevane stopnje izobrazbe, glej del 3A), od katerih ima kandidat(-ka) vsaj pet (5) let izkušenj na vodilnem položaju na področju, na katerem deluje organ ESMA;

| (b) | vsaj pet let izkušenj na vodstvenem položaju z visoko stopnjo odgovornosti (15); |
| --- | --- |

(b)

vsaj pet let izkušenj na vodstvenem položaju z visoko stopnjo odgovornosti (15);

| (c) | odlično pisno in ustno znanje angleškega jezika (16); |
| --- | --- |

(c)

odlično pisno in ustno znanje angleškega jezika (16);

B.2.   
  Prednostna merila

| (d) | dobro poznavanje in dokazane izkušnje na področju finančnih trgov, regulacije finančnega sektorja in/ali nadzora/spremljanja trga vrednostnih papirjev na državni ravni, ravni EU ali mednarodni ravni; |
| --- | --- |

(d)

dobro poznavanje in dokazane izkušnje na področju finančnih trgov, regulacije finančnega sektorja in/ali nadzora/spremljanja trga vrednostnih papirjev na državni ravni, ravni EU ali mednarodni ravni;

| (e) | dobro poznavanje institucij EU in postopka odločanja v EU ter mednarodnih dejavnosti, ki so pomembne za organ ESMA; |
| --- | --- |

(e)

dobro poznavanje institucij EU in postopka odločanja v EU ter mednarodnih dejavnosti, ki so pomembne za organ ESMA;

| (f) | dokazana sposobnost sprejemanja odločitev na strateški in operativni ravni; |
| --- | --- |

(f)

dokazana sposobnost sprejemanja odločitev na strateški in operativni ravni;

| (g) | izkušnje pri upravljanju proračunskih in finančnih sredstev ter/ali človeških virov v nacionalnem okviru, okviru EU in/ali mednarodnem okviru; |
| --- | --- |

(g)

izkušnje pri upravljanju proračunskih in finančnih sredstev ter/ali človeških virov v nacionalnem okviru, okviru EU in/ali mednarodnem okviru;

| (h) | sposobnost vodenja in motiviranja skupine zaposlenih, vključno s tehničnimi, upravnimi in podpornimi uslužbenci; |
| --- | --- |

(h)

sposobnost vodenja in motiviranja skupine zaposlenih, vključno s tehničnimi, upravnimi in podpornimi uslužbenci;

| (i) | delovne izkušnje v večkulturnem okolju; |
| --- | --- |

(i)

delovne izkušnje v večkulturnem okolju;

| (j) | motiviranost za razpisano delovno mesto; |
| --- | --- |

(j)

motiviranost za razpisano delovno mesto;

B.3.   
  Dodatne zahteve

| (k) | odlične govorne in pisne komunikacijske in predstavitvene spretnosti s sposobnostjo jasnega komuniciranja ter razumljive predstavitve kompleksnih tem v javnosti ali na srečanjih z notranjimi ali zunanjimi deležniki; |
| --- | --- |

(k)

odlične govorne in pisne komunikacijske in predstavitvene spretnosti s sposobnostjo jasnega komuniciranja ter razumljive predstavitve kompleksnih tem v javnosti ali na srečanjih z notranjimi ali zunanjimi deležniki;

| (l) | odlične spretnosti v medosebnih odnosih, vključno s sposobnostjo sodelovanja in pogajanja z vladnimi predstavniki na visoki ravni in udeleženci na finančnem trgu; |
| --- | --- |

(l)

odlične spretnosti v medosebnih odnosih, vključno s sposobnostjo sodelovanja in pogajanja z vladnimi predstavniki na visoki ravni in udeleženci na finančnem trgu;

| (m) | močan občutek odgovornosti, integriteta, smisel za dajanje pobud, sposobnost samomotivacije in predanost delu v javnem interesu ter služenje EU kot celoti. |
| --- | --- |

(m)

močan občutek odgovornosti, integriteta, smisel za dajanje pobud, sposobnost samomotivacije in predanost delu v javnem interesu ter služenje EU kot celoti.

Razgovori

Kandidati(-ke), povabljeni(-e) na razgovore (največ osem), bodo v vabilu seznanjeni s sestavo izbirne komisije. Kandidati(-ke) bodo med razgovorom ocenjeni glede na vsa merila za izbor (deli B.1, B.2 in B.3).

Na podlagi razgovorov bo do pet kandidatov(kandidatk) uvrščenih na rezervni seznam in bodo povabljeni na enodnevno ocenjevanje v ocenjevalni center, čemur bo sledil razgovor z odborom nadzornikov organa ESMA.

Ta izbirni postopek je temelj za sestavo rezervnega seznama. Vključitev na rezervni seznam ne zagotavlja imenovanja. Kandidati(-ke) naj upoštevajo, da se lahko rezervni seznam javno objavi, potem ko ga sprejme izbirna komisija.

Delo in posvetovanje izbirne komisije sta strogo zaupna, vsak stik z njenimi člani pa je strogo prepovedan. Vsak stik, ki ga kandidati ali tretje osebe vzpostavijo, da bi vplivali na člane izbirne komisije v zvezi z izborom, pomeni razlog za izključitev iz izbirnega postopka.

V naslednjem koraku bo odbor nadzornikov organa ESMA kandidate(-ke), ki so se uvrstili v ožji izbor (največ 5), povabil, da predstavijo predhodno določeno temo (čemur bo sledil razgovor). Predstavitve in razgovori bodo potekali na isti dan. O temi predstavitve bodo kandidati(-ke) v ožjem izboru obveščeni v vabilu na razgovor z odborom nadzornikov.

Izvršnega(-o) direktorja(-ico) imenuje odbor nadzornikov po potrditvi Evropskega parlamenta. Predvideni datum začetka veljavnosti pogodbe je 1. maj 2021.

Od kandidatov(kandidatk) se lahko poleg že navedenega zahteva sodelovanje v nadaljnjih razgovorih in/ali preverjanjih.

4.   ETIČNA PRAVILA

Izvršni(-a) direktor(-ica) organa ESMA deluje neodvisno in nepristransko v izključnem interesu Evropske unije kot celote ter od institucij ali organov EU, katere koli vlade oziroma drugega javnega ali zasebnega organa ne sme zahtevati oziroma od njih sprejemati nobenih navodil. Izvršni(-a) direktor(-ica) organa ESMA upošteva in aktivno spodbuja politiko v zvezi z navzkrižjem interesov organa ESMA za njegovo osebje ter Evropski kodeks dobrega ravnanja javnih uslužbencev organa ESMA (17). V času zaposlitve v organu ESMA in po koncu zaposlitve veljajo zahteve varovanja poklicnih skrivnosti (18).

Obveznosti kandidatov

Uspešni(-ne) kandidati(-ke), ki bodo vključeni(-e) na rezervni seznam (tj. tisti, ki bodo imeli razgovor z odborom nadzornikov), bodo morali podpisati dve izjavi: izjavo o navzkrižju interesov (19) in izjavo o svoji nameri, da bodo delovali neodvisno v javnem interesu in varovali poklicne skrivnosti.

Izbrani(-a) kandidat(-ka) bo moral(-a) organu ESMA poročati o kakršnem koli zasebnem interesu, zlasti družinskih ali finančnih interesih, ali drugih interesih tretjih strani (npr. v povezavi s predhodnimi zaposlitvami), ki bi ali bi potencialno lahko ovirali njegovo/njeno neodvisnost v primeru imenovanja na mesto izvršnega direktorja organa ESMA in ki bi posledično lahko vodili do dejanskega, potencialnega ali zaznanega navzkrižja interesov, ki je relevantno za položaj. Izjave o navzkrižju interesov bodo pregledane v skladu s politiko navzkrižja interesov in etičnih meril, ki veljajo za osebje organa ESMA17.

Obveznosti po zaposlitvi

Oseba, zaposlena kot izvršni direktor organa ESMA, bo zavezana (20) pridobiti dovoljenje organa ESMA (še dve leti po odhodu iz organa ESMA), preden lahko začne opravljati drugo dejavnost. Če je ta dejavnost povezana z delom, ki ga je oseba opravljala v zadnjih treh letih službovanja v organu ESMA, in če organ ESMA meni, da bi lahko povzročila navzkrižje z njegovimi legitimnimi interesi, lahko organ ESMA izda svojo odobritev pod kakršnimi koli pogoji, ki se mu zdijo primerni, ali prepove opravljanje te dejavnosti. Dejavnosti, ki bi izvršnega direktorja organa ESMA postavile v položaj navzkrižja interesov, ne bodo odobrene.

5.   KAKO SE PRIJAVITI?

Kandidati(-ke) morajo do navedenega roka poslati naslednjo dokumentacijo na e-naslov vacancies@esma.europa.eu.

| — | Vloga mora vsebovati: življenjepis (evropski format) (21) in spremno pismo v angleščini (delovni jezik organa ESMA), |
| --- | --- |

—

Vloga mora vsebovati: življenjepis (evropski format) (21) in spremno pismo v angleščini (delovni jezik organa ESMA),

| — | dokumentacija vloge mora biti ustrezno označena z referenčno številko razpisa prostega delovnega mesta (glej spodnje predloge). |
| --- | --- |

—

dokumentacija vloge mora biti ustrezno označena z referenčno številko razpisa prostega delovnega mesta (glej spodnje predloge).

Življenjepis v evropskem formatu (22), shranjen kot:

ESMA_2020_VAC10_AD14_PRIIMEK_Ime_CV

Spremno pismo, ki ne sme biti daljše od dveh strani, v katerem je predstavljeno, zakaj se kandidat(-ka) zanima za to delovno mesto ali kaj ga(jo) je vzpodbudilo k prijavi nanj, shranjeno kot:

ESMA_2020_VAC10_AD14_PRIIMEK_Ime_Motivation letter

Navedba v zadevi e-pošte:

ESMA_2020_VAC10_AD14_PRIIMEK_Ime

Dokumentacija prijave mora biti napisana v angleščini (23). Upoštevale se bodo samo prijave, ki bodo prispele do 23.59.59 ure po srednjeevropskem času na zadnji dan oddaje prijav. Kandidatom priporočamo, da svoje prijave oddajo dovolj zgodaj pred iztekom roka, da se izognejo morebitnim težavam s pošiljanjem.

Navodila za izpolnjevanje prijave so na voljo v dokumentu Candidates Guidelines (Smernice za kandidate).

Vsa korespondenca poteka prek e-pošte, zato morajo kandidati(-ke) poskrbeti, da navedejo pravilni e-poštni naslov, in redno preverjati prejeto pošto.

Kandidati(-ke) bodo ocenjeni(-e) na podlagi meril za upravičenost in meril za izbor, določenih v tem razpisu prostega delovnega mesta (kot je pojasnjeno v delu 3), ki morajo biti izpolnjeni do konca roka za vložitev prijav.

Organ ESMA izvaja politiko enakih možnosti.

6.   POVZETEK POGOJEV ZA ZAPOSLITEV

| — | Uspešnim zunanjim kandidatom(-kam) bo ponujena pogodba o zaposlitvi za obdobje petih let za delovno mesto začasnega uslužbenca 2(a) z možnostjo enkratnega podaljšanja (24), |
| --- | --- |

—

Uspešnim zunanjim kandidatom(-kam) bo ponujena pogodba o zaposlitvi za obdobje petih let za delovno mesto začasnega uslužbenca 2(a) z možnostjo enkratnega podaljšanja (24),

| — | izbrani zunanji kandidati bodo zaposleni v ustreznem razredu in uvrščeni v stopnjo 1 ali 2. |
| --- | --- |

—

izbrani zunanji kandidati bodo zaposleni v ustreznem razredu in uvrščeni v stopnjo 1 ali 2.

| Razred/stopnja | Minimalne zahteve za uvrstitev v stopnjo (25)


  (zahtevana stopnja univerzitetne izobrazbe in najmanjše zahtevano število let delovnih izkušenj po pridobljeni univerzitetni diplomi) | Mesečna neto plača brez nadomestil (26)


  (v EUR) | Mesečna neto plača, vključno s posebnimi/družinskimi nadomestili (27)


  (v EUR) |
| --- | --- | --- | --- |
| AD 14, stopnja 1 | 4-letna univerzitetna diploma + 15 let izkušenj | 11 750 | 16 360 |
| AD 14, stopnja 2 | 4-letna univerzitetna diploma + 21 let izkušenj | 12 130 | 16 870 |

Razred/stopnja

Minimalne zahteve za uvrstitev v stopnjo (25)

(zahtevana stopnja univerzitetne izobrazbe in najmanjše zahtevano število let delovnih izkušenj po pridobljeni univerzitetni diplomi)

Mesečna neto plača brez nadomestil (26)

(v EUR)

Mesečna neto plača, vključno s posebnimi/družinskimi nadomestili (27)

(v EUR)

AD 14, stopnja 1

4-letna univerzitetna diploma + 15 let izkušenj

11 750

16 360

AD 14, stopnja 2

4-letna univerzitetna diploma + 21 let izkušenj

12 130

16 870

Finančni pogoji

| — | Kot izvršni direktor organa ESMA bo uspešni(-a) kandidat(-ka) upravičen(-a) do prejemanja vodstvenega dodatka (4,2 % osnovne plače) ob pogoju, da uspešno opravi devetmesečno poskusno dobo, |
| --- | --- |

—

Kot izvršni direktor organa ESMA bo uspešni(-a) kandidat(-ka) upravičen(-a) do prejemanja vodstvenega dodatka (4,2 % osnovne plače) ob pogoju, da uspešno opravi devetmesečno poskusno dobo,

| — | plače, ki jih izplačuje organ ESMA, so takšne, ki veljajo za vse člane osebja EU. So predmet korekcijskega koeficienta za Francijo (ki trenutno znaša 117,7 %), |
| --- | --- |

—

plače, ki jih izplačuje organ ESMA, so takšne, ki veljajo za vse člane osebja EU. So predmet korekcijskega koeficienta za Francijo (ki trenutno znaša 117,7 %),

| — | plače so obdavčene z davkom Unije, ki se odtegne pri viru, in so oproščene nacionalnega davka, |
| --- | --- |

—

plače so obdavčene z davkom Unije, ki se odtegne pri viru, in so oproščene nacionalnega davka,

| — | izbrani(-a) kandidat(-ka) je lahko glede na svoj družinski stan in matični kraj upravičen(-a) do izselitvenega dodatka (16 % osnovne plače), gospodinjskega dodatka, otroškega dodatka, dodatka za šolanje ali predšolsko izobraževanje, nadomestila za nastanitev, povračila stroškov selitve, začetnega začasnega dnevnega nadomestila ter drugih ugodnosti. |
| --- | --- |

—

izbrani(-a) kandidat(-ka) je lahko glede na svoj družinski stan in matični kraj upravičen(-a) do izselitvenega dodatka (16 % osnovne plače), gospodinjskega dodatka, otroškega dodatka, dodatka za šolanje ali predšolsko izobraževanje, nadomestila za nastanitev, povračila stroškov selitve, začetnega začasnega dnevnega nadomestila ter drugih ugodnosti.

Dopust, pokojnina in zavarovanje za primer bolezni

| — | Letni dopust vključuje dva dneva na koledarski mesec ter dodatne dneve za starost in razred, 2,5 dneva za dopust v matični državi, če je ustrezno, in dodatno povprečno 17 prostih dni organa ESMA na leto, |
| --- | --- |

—

Letni dopust vključuje dva dneva na koledarski mesec ter dodatne dneve za starost in razred, 2,5 dneva za dopust v matični državi, če je ustrezno, in dodatno povprečno 17 prostih dni organa ESMA na leto,

| — | vključitev v pokojninski sistem EU (po desetih letih službovanja), |
| --- | --- |

—

vključitev v pokojninski sistem EU (po desetih letih službovanja),

| — | vključitev v skupni sistem zdravstvenega zavarovanja EU (JSIS), nezgodno zavarovanje in zavarovanje za primer poklicne bolezni, nadomestilo za primer brezposelnosti in invalidsko zavarovanje ter |
| --- | --- |

—

vključitev v skupni sistem zdravstvenega zavarovanja EU (JSIS), nezgodno zavarovanje in zavarovanje za primer poklicne bolezni, nadomestilo za primer brezposelnosti in invalidsko zavarovanje ter

| — | splošno in ustrezno strokovno usposabljanje in možnosti za poklicni razvoj. |
| --- | --- |

—

splošno in ustrezno strokovno usposabljanje in možnosti za poklicni razvoj.

Več informacij najdete na spletni strani organa ESMA v zvezi z zaposlitvami: https://www.esma.europa.eu/about-esma/careers

7.   VARSTVO PODATKOV

Osebni podatki kandidatov bodo obdelani v skladu z zahtevami Uredbe (EU) 2018/1725 Evropskega parlamenta in Sveta (28). To velja zlasti za zaupnost in varstvo teh podatkov. Več informacij najdete v razdelku Izjava o varstvu podatkov v postopkih zaposlovanja.

Organ ESMA bo sprejel vse potrebne ukrepe za zagotavljanje zaupnosti postopka, vendar ni mogoče povsem izključiti možnosti srečanja posameznih kandidatov na dan razgovora.

---

(1)  Razpis prostega delovnega mesta je objavljen v vseh uradnih jezikih Evropske unije. V primeru morebitnih odstopanj prevlada izvirnik v angleškem jeziku, različice v drugih jezikih so le prevodi informativne narave.

(2)  V skladu s členom 2(a) Pogojev za zaposlitev drugih uslužbencev (PZDU) Evropske unije.

(3)  Mandat izvršnega direktorja organa ESMA traja pet let in se lahko enkrat podaljša. Poskusna doba za prvo pogodbo je devet mesecev.

(4)  Uredba (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (UL L 331, 15.12.2010, str. 84).

(5)  https://www.esma.europa.eu/about-esma/who-we-are

https://www.esma.europa.eu/about-esma/esma-in-short/esma-organigramme

(6)  Upoštevajo se samo kvalifikacije, ki so bile podeljene v državah članicah EU ali za katere so organi v navedenih državah članicah izdali spričevalo o enakovrednosti.

(7)  Za več informacij o izračunu delovnih izkušenj glej dokument „Candidates Guidelines“ (Smernice za kandidate), ki je objavljen na spletišču organa ESMA: https://www.esma.europa.eu/about-esma/careers.

(8)  Glej opombo 6.

(9)  Glej opombo 7.

(10)  Izbrani(-a) kandidat(-ka) bo moral(-a) pred imenovanjem predložiti potrdilo o nekaznovanosti.

(11)  Uradni jeziki EU so: angleščina, bolgarščina, češčina, danščina, estonščina, finščina, francoščina, grščina, hrvaščina, irščina, italijanščina, latvijščina, litovščina, madžarščina, malteščina, nemščina, nizozemščina, poljščina, portugalščina, romunščina, slovaščina, slovenščina, španščina in švedščina.

(12)  Vsaj raven B2 glede na skupni evropski referenčni okvir za jezike:

http://europass.cedefop.europa.eu/sl/resources/european-language-levels-cefr.

Znanje drugega uradnega jezika EU bo pri kandidatih, povabljenih na razgovor, preverjeno z ustnim preskusom.

(13)  Izbrani(-a) kandidat(-ka) bo moral(-a) pred imenovanjem opraviti zdravniški pregled v enem od zdravstvenih centrov organa ESMA, da se potrdi, ali izpolnjuje zahteve iz člena 12(2)(d) Pogojev za zaposlitev drugih uslužbencev (fizična sposobnost za opravljanje dela).

(14)  Za začasne uslužbence je upokojitvena starost določena kot zadnji dan meseca, v katerem oseba dopolni 66 let.

(15)  Kandidati(-ke) morajo za vsak vodstveni položaj navesti: (1) naziv in vlogo vodstvenega položaja, (2) število zaposlenih, za katere so bili odgovorni, (3) obseg proračuna, s katerim so upravljali, in (4) število hierarhičnih ravni nad položajem in pod njim ter število zaposlenih na enaki ravni v organizaciji.

(16)  Znanje angleščine vsaj na ravni B2: https://europass.cedefop.europa.eu/sl/resources/european-language-levels-cefr.

Angleščina je notranji delovni jezik organa ESMA, kot je odločil upravni odbor organa ESMA s sklepom ESMA/2011/MB/3 z dne 11. januarja 2011. S tem sklepom se izvaja člen 73(2) Uredbe (EU) št. 1095/2010 o ustanovitvi organa ESMA.

(17)  Vse informacije glede pravil o navzkrižjih interesov, ki veljajo za funkcijo izvršnega direktorja organa ESMA, so na voljo tukaj: https://www.esma.europa.eu/about-esma/governance/ethics-and-conflict-interests.

(18)  Glej člene 11, 16 in 17 kadrovskih predpisov EU ter člen 11 Pogojev za zaposlitev drugih uslužbencev in člen 70 Uredbe (EU) št. 1095/2010 o ustanovitvi organa ESMA.

(19)  V skladu s členoma 11 in 11a kadrovskih predpisov ter členom 11 Pogojev za zaposlitev drugih uslužbencev Evropske unije (PZDU).

(20)  Glej zlasti naslov štiri sklepa Komisije C(2018) 4048 final z dne 29. junija 2018 o zunanjih dejavnostih in nalogah ter o poklicnih dejavnostih po prenehanju funkcije, kot je navedeno v politiki o navzkrižju interesov organa ESMA.

(21)  https://europass.cedefop.europa.eu/sl/documents/curriculum-vitae

(22)  https://europass.cedefop.europa.eu/sl/documents/curriculum-vitae

(23)  Angleščina je notranji delovni jezik organa ESMA, kot je odločil upravni odbor organa ESMA s sklepom ESMA/2011/MB/3 z dne 11. januarja 2011. S tem sklepom se izvaja člen 73(2) Uredbe (EU) št. 1095/2010 o ustanovitvi organa ESMA.

(24)  Odbor nadzornikov lahko po oceni mandat enkrat podaljša.

(25)  Sklep upravnega odbora organa ESMA ESMA-2014-MB-14 o splošnih izvedbenih določbah glede meril, ki veljajo za uvrstitev v stopnjo ob imenovanju ali zaposlitvi – Sklep Komisije (C(2013) 8970 z dne 16. decembra 2013): https://www.esma.europa.eu/sites/default/files/library/decision_on_classification_in_step_2013.pdf.

(26)  Ocena neto plače, vključno s korekcijskim koeficientom za Francijo, po odbitku davkov in prispevkov za socialno varnost, brez kakršnih koli nadomestil (ta ocena je bila izračunana za kandidata(-ko), ki je samski(-a) ter ni upravičen(-a) do izselitvenega dodatka v Franciji in vodstvenega dodatka).

(27)  Ocena neto plače, vključno s korekcijskim koeficientom za Francijo, po odbitku davkov in prispevkov za socialno varnost ter po prištetju nadomestil (ta ocena je bila izračunana za kandidata(-ko), ki je upravičen(-a) do izselitvenega dodatka, gospodinjskega dodatka in ima enega vzdrževanega družinskega člana ter je upravičen(-a) do vodstvenega dodatka). Nadomestila so vedno odvisna od osebnega položaja kandidata(-ke).

(28)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov (UL L 295, 21.11.2018, str. 39).

---